
Ministru kabineta rīkojums Nr. 1119
Rīgā 2024. gada 17. decembrī (prot. Nr. 51 68. §)
Par Rīgas metropoles areāla ilgtspējīga integrēta sabiedriskā transporta plānu 2024.–2030. gadam
· 1. Atbalstīt Rīgas metropoles areāla ilgtspējīga integrēta sabiedriskā transporta plānu 2024.–2030. gadam. 
· 2. Noteikt Satiksmes ministriju par atbildīgo institūciju plāna īstenošanā. 
· 3. Atbildīgajām un līdzatbildīgajām institūcijām plānā paredzēto pasākumu īstenošanu 2024. un 2025. gadā nodrošināt no šim nolūkam piešķirtajiem līdzekļiem. Jautājumu par papildu nepieciešamo finansējumu plānā paredzēto pasākumu īstenošanai 2026. gadā un turpmākajos gados izskatīt Ministru kabinetā likumprojekta par valsts budžetu kārtējam gadam un vidēja termiņa budžeta ietvaru sagatavošanas un izskatīšanas procesā kopā ar visu ministriju un centrālo valsts iestāžu iesniegtajiem prioritāro pasākumu pieteikumiem atbilstoši valsts budžeta finansiālajām iespējām. Ja valsts budžeta likumprojekta sagatavošanas procesā papildu līdzekļi plānā paredzēto pasākumu īstenošanai netiek piešķirti vai tiek piešķirti daļēji, attiecīgajām par plāna pasākumu ieviešanu atbildīgajām institūcijām nodrošināt, ka tiek īstenoti tie plānā paredzētie pasākumi, kuriem valsts budžeta līdzekļu finansējums ir pietiekams.
· 4. Satiksmes ministrijai sagatavot un satiksmes ministram līdz 2028. gada 1. jūlijam iesniegt noteiktā kārtībā Ministru kabinetā ziņojumu par plāna gala ietekmes izvērtējumu.

